section_heading: Životopis
paragraph_text: Kosto Vojnović rodio se je u Herceg Novom, u Crnoj Gori a veći je dio mladosti proveo u Dubrovniku. U razdoblju od 1851. do 1854. godine studirao je pravo u Beču, a potom u Padovi u kojoj je 1856. godine doktorirao pravo.[http://arhinet.arhiv.hr/_Pages/PdfFile.aspx?Id=3891 ''Analitički inventar. Obitelj Vojnović. 16. st./1991.''], Signatura fonda/ zbirke: HR-HDA-781. Izradila: Marina Škalić, Hrvatski državni arhiv, Zagreb, 2014., str. 5. - 6., pristupljeno 13. svibnja 2020. Nakon toga kao odvjetnik počeo je raditi iste godine kada se je zaposlio u dubrovačkoj odvjetničkoj kancelariji Iva Radmillija. Godine 1858. preselio se je u Split gdje je otvorio samostalnu odvjetničku kancelariju. Godine 1859. izabran za tajnika Trgovačke komore u Splitu. U Splitu je objavio, 1865. godine, prvo statističko djelo u Dalmaciji Le condizioni economiche del circolo di Spalato negli anni 1861-1863.